Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 14161

5. Megjegyzés. - A szomszédos csatorna védelmének megállapításánál az A-oszlopban lévő megkívánt / nem-kívánt jelviszony nagysága nem haladhatja meg a B-oszlopban lévő értékek nagyságát. 7.1.9 Különleges figyelembe veendő tényezők a DME Y és Z csatornák kijelöléséhez 7.1.9.1 Azon Y, vagy Z csatornák kijelölésénél, amelyeknek a válasz frekvenciája 63 MHz 'távolságra' van egy másik csatorna válasz frekvenciájától (akár egy W, X, Y vagy Z csatornától), vagy viszont, a berendezések között minimálisan 28 km (15 tengeri mérföld) távolsági elkülönítés szükséges. 7.1.10 Különleges figyelembe veendő tényezők a DME W, vagy Z csatornák kijelölésében Azon W, vagy Z csatornák kijelölésénél, amelyeknek a válasz frekvenciája 63 MHz 'távolságra' van egy Y csatorna válasz frekvenciájától, vagy viszont, a berendezések között minimálisan olyan elkülönítési távolság szükséges, ami legalább egyenlő az Y csatornájú berendezés szolgálati hatótávolságával plusz 28 km-el (15 tengeri mérföld). 7.1.11 Különleges figyelembe veendő tényezők az impulzus spektrum mérések elvégzéséhez A 3.5.4.1.3 e) pontban meghatározott 0,5 MHz-es mérési frekvenciasávban lévő kisugárzott teljesítmény úgy számítható ki, hogy összegezzük a frekvencia-tartományban lévő teljesítménysűrűség spektrumot, vagy ezzel egyenértékűen úgy, hogy összegezzük az idő- tartományban az időegységenkénti pillanatnyi teljesítményt a megfelelő analóg, vagy digitális jelfeldolgozó technikát alkalmazva. Ha az összegzés a frekvencia-tartományban kerül végrehajtásra, akkor a spektrum elemző felbontási sávszélességének arányosnak kell lenni a DME impulzus idő-tartományának az 5 százalékával. Ha az összegzés az idő-tartományban kerül végrehajtásra, a 0,5 MHz-es öt-pólusú (vagy 2007/70/II. szám több) szűrő kimeneten, akkor az idő mintavételi gyakoriságnak arányosnak kell lenni az impulzus spektrum szélességgel. 7.1.12 Különleges figyelembe veendő tényezők az ILS-hez kapcsoltan telepített DME / P berendezéseknél 7.1.12.1 Azoknál a futópályáknál, ahol az a cél, hogy egy ILS-hez kapcsolt DME-t telepítsenek, és ahol kezdeti MLS / RNAV üzemeltetéseket terveznek, a DME / P berendezés telepítését kell előnyben részesíteni. 7.1.12.2 Amikor az a cél, hogy a DME / P távolságmérő információját a közelkörzet teljes területén fel akarják használni, ott a pontos jelszünetű kérdező impulzus-párokat és a névleges frekvenciát a válaszadónak kell indítani, akkor, ha a válaszadó antennánál a csúcs teljesítmény-sűrűség legalább mínusz 93 dBW/m2. Ez az érzékenységi szint a 3. Fejezet 3.5.4.2.3.1 pontjában lévő értékeken alapszik, és a DME / P kezdeti megközelítési módjára van alkalmazva, ahol ennél a szintnél a DME / P kezdeti megközelítési mód célja az, hogy megfeleljen a DME / N válaszadási teljesítményének és legalább a DME / N pontosságának. 7.2 A csak a DME / N berendezésre vonatkozó útmutató anyag 7.2.1 A DME / N berendezések kisugárzott teljesítménye (ERP) 7.2.1.1 A 3. Fejezet 3.5.4.1.5.1 pontjában előírt teljesítmény-sűrűség a következő alapfeltételeken alapszik: Légijármű fedélzeti vevő érzékenység -112 dBW Légijármű fedélzeti tápvonal veszteség +3 dB Légijármű fedélzeti sugárzási diagram veszteség egy izotróp antennához viszonyítva +4 dB Az antennánál szükséges teljesítmény -105 dBW Az antennánál a mínusz 105 dBW mínusz 83 dBW/m2-nek felel meg a közepes átviteli frekvenciánál. Megjegyzés. - Az egy izotróp antennára vonatkozó teljesítmény-sűrűséget a következő módon lehet kiszámítani: ahol: Pd = a teljesítmény-sűrűség dBW/m2-ben; Pa = a teljesítmény a vételi pontnál dBW-ban; λ = a hullámhossz méterben. 7.2.1.2 A mínusz 83 dBW/m2 teljesítmény-sűrűség eléréséhez szükséges kisugárzott teljesítmény névleges értékei a C-20. számú ábrán kerültek megadásra. A nehéz terepviszonyok és telepítési körülmények melletti fedésterületre szükséges lehet az, hogy a kisugárzott teljesítményt megfelelően növeljék. Ellenkező esetben kedvező telepítési körülmények esetén a megállapított teljesítménysűrűséget kisebb kisugárzott teljesítménnyel is el lehet érni. 7.2.1.3 A C-20. sz. ábra alkalmazását a következő példák mutatják be. Azért, hogy a szükséges névleges teljesítmény-sűrűség elérésre kerüljön a 342 km-es ferdetávolságnál (185 tengeri mérföld) a 12 000 m (40 000 láb) magasságon és a 263 km-es (142 tengeri mérföld) ferdetávolságnál a 12 000 m (40 000 láb) magasságon, illetve a 135 km-es (73 tengeri mérföld) ferdetávolságnál a 6 000 m-es (20 2007/70/II. szám 000 láb) magasságon külön-külön plusz 42 dBW, plusz 36 dBW, illetve plusz 30 dBW kisugárzott teljesítményre lesz szükség. 7.3 A csak a DME / P berendezésre vonatkozó útmutató anyag 7.3.1 A DME / P berendezés rendszer leírása 7.3.1.1 A DME / P berendezés a 3. Fejezet 3.11 pontjában leírt mikrohullámú leszállító rendszer szerves része. A DME / P jel formátum két üzemelési módot határoz meg, a kezdeti megközelítési (IA) és a végső megközelítési (FA) módot. A kezdeti megközelítési mód kompatibilis és együtt működtethető a DME / N-el és arra a célra tervezték, hogy javított pontosságot biztosítson a megközelítés és a leszállás kezdeti szakaszaiban. A végső megközelítési mód lényegesen nagyobb pontosságot biztosít a végső megközelítési területen. Mindkét üzemmód egy egyedüli DME / P földi berendezésben van egyesítve, és a rendszer jellemzője olyan, hogy a DME / N és a DME / P funkcióit össze lehet kapcsolni egy egyedüli kérdezőben. A kezdeti megközelítési és a végső megközelítési módok a 3. Fejezet 3.5.4.4 pontjában meghatározott impulzus kódokkal kerülnek azonosításra. Az MLS megközelítési szektorában a DME / P berendezés fedésterületének legalább 41 km-nek (22 tengeri mérföld) kell lenni a földi válaszadótól mérve. Az a cél, hogy a kérdező ne működjön a válaszadó telepítési helyétől mért 13 km-nél (7 tengeri mérföld) nagyobb távolságban végső megközelítési üzemmódban, jóllehet, a kezdeti megközelítési módról való átállás a válaszadótól mért 15 km-nél (8 tengeri mérföld) kezdődhet meg. Ezek a számok azon az előfeltételen alapulóan kerültek kiválasztásra, hogy a válaszadó a futópálya megállási végén túl, a futópálya küszöbétől körülbelül 3 600 m (2 tengeri mérföld) távolságra van telepítve. C-20. ábra 2007/70/II. szám 7.3.1.2 A megközelítési és leszállási műveletek végső szakaszaiban előforduló pontosság csökkenés nagyobb lehetséges okozója a többutas (jel-visszaverődéses) interferencia. A DME / P berendezés végső megközelítési módja minimálisra csökkenti ezeket a hatásokat úgy, hogy olyan szélessávú impulzus jelfeldolgozást alkalmaz, amelynél gyors az impulzus-felfutás felfutási ideje és a beérkezési időt a vett impulzusok egy olyan alacsony pontján méri, ahol még nincs a többutas terjedés miatt jelentős jelromlás. Ezzel szemben egy alacsonyabb impulzus felfutási időt és egy magasabb, az 50 százalékos jelszintnél bekövetkező küszöbértéket alkalmaznak a DME / N berendezésekben. 7.3.1.3 Mivel a végső megközelítési mód a 13 km-nél (7 tengeri mérföld) kisebb távolságban kerül alkalmazásra, az adó megfelelő jelszintet tud biztosítani ahhoz, hogy a szükséges pontosságot anélkül kielégítse, hogy a gyors impulzus felfutási idő rontaná a válaszadó impulzus spektrum követelményeit. Az 50 százalékos küszöbérték és a keskenyebb vevő sávszélesség alkalmazása a kezdeti megközelítési módnál lehetővé tesz egy kielégítő, de kisebb követelményű teljesítményt a fedésterületi határvonalakig. A válaszadó határozza meg a lekérdezési módot egy lekérdező kódnak az olyan felhasználásával, ami időzíti a válasz késését a megfelelő mérési referenciától. A kezdeti megközelítési mód együttműködőképes a DME / N berendezéssel és lehetővé teszi azt, hogy egy DME / N kérdező kerüljön a DME / P válaszadóval együtt felhasználásra úgy, hogy legalább elérje a DME / N válaszadó pontosságát. Hasonlóképpen a DME / P kérdezőt fel lehet használni a DME / N válaszadóval együtt. 7.3.2 A DME / P berendezés rendszer pontossági követelményei 7.3.2.1 A DME / P berendezés pontossági követelményei 7.3.2.1.1 Amikor a DME / P berendezés pontossági követelményeit mérlegelik, akkor azok az üzemeltetések, amelyeket a végső megközelítési mód szolgálati hatótávolságában végre lehet hajtani, két csoport valamelyikébe sorolhatók. Ez vezetett arra, hogy két pontossági szabvány került meghatározásra a végső megközelítési módra:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes